James LaBrie

**James LaBrie** (* 5. máj 1963, Penetanguishene,  Ontário, Kanada) je spevák, známy hlavne ako člen progres-metalovej formácie Dream Theater.

## Mladosť
Kevin James LaBrie sa narodil 5. mája 1963 v kanadskom meste Penetanguishene. Jeho rodičia vravia, že už vo veku troch rokov chodil po izbe a vyspevoval si všetko, čo počul v rádiu. Hoci ešte nepoznal texty, dokázal zopakovať melódie. Otec ho v piatich rokoch inšpiroval k tomu, aby začal hrať na bicie, keďže búchal po čom sa dalo. Aby neničil nábytok, kúpili mu bubny. V šiestich rokoch začal s rôznymi technikami a štýlmi spevu. Na šesťročného mal pomerne vyspelý hlas. Na základnej škole ho učiteľka preradila do speváckej triedy, aby pokračoval v tréningu. Jeho otec, strýko a bratia boli vtedy členmi *Barber Shop Quartetu* a čoskoro sa k nim pridal i James.

## Hudobná kariéra
James sa už v puberte zamiloval do rockovej hudby. V štrnástich už spieval a hral na bicie v niekoľkých kapelách. Vždy mal bicie až na druhom mieste za spevom. V osemnástich sa presťahoval do Toronta a po troch rokoch začal chodiť na lekcie k renomovanej učiteľke spevu Rosemary Patricii Burns. Po spolupráci s niekoľkými kanadskými kapelami sa stal spevákom skupiny Winter Rose, ktorá takmer získala zmluvu s hudobným vydavateľstvom Atlantic Records. Neskôr Pierre Paradis, manažér skupiny Voivod, Jamesovi poradil, nech to skúsi so sólovým projektom a vydavateľom Aquarius Records. Taktiež sa zmienil o newyorskej kapele Dream Theater, ktorá v tom čase hľadala speváka.

### Hudobné vplyvy
Jeho hudobné chute sú rôzne, medzi obľúbenými umelcami sa nachádza Van Halen, Aerosmith, Metallica, Journey, Judas Priest a tiež klasici ako Mozart, Vivaldi, či Beethoven. Ako speváka ho ovplyvnili Steve Perry, Freddie Mercury, Sting, Paul Rodgers a Nat King Cole.

## Osobný život
James pokračuje v tréningu pod dohľadom pani Burnsovej a necháva sa inšpirovať inými spevákmi vo formálnych cvičeniach. Ak práve nie je na turné, rád kempuje, lyžuje a číta knihy. Jeho obľúbenými autormi sú Anne Rice, Dee Brown, Robert Utley a Forest Carter. James žije v Toronte s manželkou Karen, dcérou Chloe a synom, ktorému dali meno Chance Abraham.

### Obľúbené veci
* Knihy: Burn My Heart At Wounded Knee, The Vampire Chronicles, Look For Me On The Mountain, Indian Wars
* TV programy: The Simpsons, Star Trek - The Next Generation, Seinfeld,
* Filmy: Dead Poets Society, Scarface, The Dead Zone, Dances With Wolves.
* Herci: Robin Williams, Patrick Stewart, Al Pacino, Michael Douglas, Sean Connery
* Herečky: Linda Hamilton, Meg Ryan, Emma Thompson.
* Športy: hokej, ragby, basketbal, futbal.
* Jedlo: rôzne cestoviny, morské špeciality a rôzne druhy zeleniny.
* Nápoje: ovocné a zeleninové džúsy, pivo, rum a nízkoenergetický coke.

## Diskografia
### S formáciou [[Dream Theater]]
* *[[Images and Words]]* (1992)
* *[[Live at the Marquee]]* (1993)
* *[[Awake (Dream Theater album)|Awake]]* (1994)
* *[[A Change of Seasons]]* (EP, 1995)
* *[[Falling into Infinity]]* (1997)
* *[[Once in a LIVEtime]]* (1998)
* *[[Metropolis Pt. 2: Scenes from a Memory]]* (1999)
* *[[Metropolis 2000: Scenes from New York]]* (2001)
* *[[Live Scenes from New York]]* (2001)
* *[[Six Degrees of Inner Turbulence]]* (2002)
* *[[Train of Thought (album)|Train of Thought]]* (2003)
* *[[Live at Budokan]]* (2004)
* *[[Octavarium]]* (2005)
* *[[Score (album)|Score]]* (2006)
* *[[Systematic Chaos]]* (2007)
* *[[Chaos in Motion]]* (2008)
* *[[Black Clouds & Silver Linings]]* (2009)
* *[[A Dramatic Turn of Events]]* (2011)
* *[[Dream Theater (album)|Dream Theater]]* (2013)
* *[[The Astonishing]]* (2016)
* *[[Distance over Time]]* (2019)
* *[[Distant Memories - Live in London]]* (2020)
* *[[A View from the Top of the World]]* (2021)

### Projekt [[MullMuzzler]]
* *[[Keep It to Yourself]]* (1999)
* *[[MullMuzzler 2]]* (2001)

### Pod menom James LaBrie
* *[[Elements of Persuasion]]* (2005)
* *[[Static Impulse]]* (2010)
* *[[Impermanent Resonance]]* (2013)
* *Beautiful Shade of Grey* (2022)

### Ako hosť
* Fates Warning - *Parallels* (1991)
* Shadow Gallery - *[[Tyranny (album)|Tyranny]]* (1998)
* Explorer's Club - *[[Age of Impact]]* (1998)
* Trent Gardner - ** (2001)
* Explorer's Club - *[[Raising The Mammoth]]* (2002)
* Frameshift - *[[Unweaving the Rainbow]]* (2003)
* Tim Donahue - *[[Madmen & Sinners]]* (2004)
* Ayreon - *[[The Human Equation]]* (2004)
* Henning Pauly - *[[Babysteps]]* (2006)
* True Symphonic Rockestra - *Concerto in True Minor* (2008)

### Iné
* Winter Rose - *[[Winter Rose (album)|Winter Rose]]* (1987)

## Iné projekty

Kategória:Kanadskí heavymetaloví speváci
Kategória:Kanadskí rockoví speváci
Kategória:Kanadskí heavymetaloví bubeníci
Kategória:Kanadskí rockoví bubeníci
Kategória:Kanadskí heavymetaloví klávesisti
Kategória:Kanadskí rockoví klávesisti
Kategória:Dream Theater
Kategória:Osobnosti z Ontária